**Iskolai étkeztetés**

Március 8-tól (hétfőtől) az iskolai étkeztetés rendje megváltozik. Március 08-án hétfőn a tatai általános iskolákban a közétkeztetést biztosítjuk dobozos kiszerelésben, amely az iskolában átvehető.

Március 8-tól március 31-ig tartó időszakra a leadott étkezési igényeket a MenzaPure rendszerből töröljük.

**Március 9. keddtől minden előzetes, eddig leadott étkeztetési igényt aktualizálni kell**, tehát mindazoknak a szülőknek, akik gyermekük étkeztetését nem tudják otthonról biztosítani, étkeztetési **(csak ebéd)** igényüket újra le kell adniuk március 8. hétfő reggel 9 óráig. Az ebédrendelési igények leadását megtehetik a Menza Pure online felületen (https://tata.eny.hu), e-mailben az etkeztetes@igh.hu címen valamint március 08-án reggel 7 óra 30 és 9 óra között telefonon a következő számokon: 06/30-550-4179 és 06/34-588-675.

A gyermekétkeztetés március 9-től az alábbi módon zajlik:

- házhozszállítással, kizárólag Tata-Agostyán területén hétköznapokon 10 óra 30 és 14 óra között. A házhozszállítás az étkezés igény leadásánál megadott tatai, agostyáni lakcímre történik! Aki a MenzaPure felületen jelöli be étkezési igényét, kérjük az eddig kiállított számlákon (számlák „fül” alatt) ellenőrizze, hogy megfelelő cím van megadva a kiszállításhoz (gyermek tartózkodási helye). Minden esetben kérünk pontos lakcímet és telefonos elérhetőséget is a kiszállítás biztosítása érdekében.

Valamint kérjük tisztelt szülőket, hogy a megadott átvételi időtartamban és helyen biztosítsák az étel átvételét. Ha a kiszállítás végző kolléga telefonon keresi Önöket egyeztetés végett, szíveskedjenek a telefont felvenni.

A korábbi étkezési befizetések a későbbi számlákban jóváírásra kerülnek.

Intézmények Gazdasági Hivatala